經數:一七三九

經名:新華嚴經論卷第十一

頁數:七九一

上      欄

得智增明. 皆須念初發心時大願爲因故. 令

度衆生故. 九出現勝德阿脩羅王者. 明法師

位成力波羅蜜. 十妙好音聲阿脩羅王者. 明

智位成就妙音善說法故. 四結嘆德. 如文

可知. 已上十波羅蜜. 皆是知眞處俗融會大

悲性中十波羅蜜. 如是十度以大悲爲體故.

託事現法. 在於阿脩羅. 喩菩薩處生死海而

得其底而□不沒生死海中. 是故下文云. 成

就如來高出世間阿修羅王. 又十住十行但

明達智應眞. 號之爲神. 十向十地. 皆以十王

表之. 明以慣習增長自在故. 自餘廣意. 至十

□向品方明

第二不壞□向. 爲明以眞理智而同纏利生

成大悲戒. 爲達俗性眞眞俗不二故. 法華經

名妙法蓮華者. 是其義也. 此經名大方廣佛

華嚴者. 亦其義也. 以理智大悲法界自體淸

淨覺而興萬行故. 號佛華嚴經. 明菩薩以法

性大智大悲不捨世流同事. 名之爲水. 具普

賢行. 名之以蓮. 以覺行同資. 名爲妙法. 故名

不壞□向. 眞性無虧同流入俗. 名爲不壞. 明

無性菩提無依住智自在故. 今以迦樓羅王

託事現之. 是金翅鳥也. 於一段文中. 義分爲

四. 一擧衆數. 二寄位表法. 三釋名配行. 四結

數嘆德. 一擧衆數者. 如初行可知. 二寄位表

法者. 託事寄迦樓羅王位. 明於大海上以淸

淨目. 觀命盡之龍. 而以兩翼而搏取之. 明拔

濟義. 如法界品云. □願拔濟衆生出諸有海.

迦樓羅王. 此云金翅鳥王. 顯十□向菩薩. 常

於生死大海之上. 以法空淸淨智目. 觀有根

中      欄

熟衆生. 而以止觀兩翼而搏取之. 安置自性

淸淨涅槃之岸. 此止觀. 以法性爲止體. 以自

性無性智爲觀體. 非能觀所觀而有二事. 主

戒波羅蜜戒淨故. 猶如大海不宿死屍. 明大

悲大智戒不宿人天及三乘染淨二見之死屍

故. 此金翅鳥兩翼相去三十六萬里. 三釋名

配行者. 大速疾力迦樓羅王. 明戒波羅蜜中

檀波羅蜜. 明此位菩薩. 以性起大悲入生死

海. 度根熟衆生. 以止觀力. 如一念頃至於佛

果涅槃之岸. 爲明於一念至法界性中非古

今三世所繫故. 公金翅鳥取龍之喩. 如速疾

力以金翅鳥取龍之時. 於一念頃[&FFFF]#身入海

水. 水波未合取龍而出. 名速疾力也. 故下文

嘆德中. 善能救攝一切衆生出生死海. 得道

菩薩亦復如是. 以定慧觀察力. 從無明大海

之際. 繫長短心一念應眞. 古今三世一時見

盡. 如是見道. 如是修道. 是名爲發心. 畢竟

二不別. 如是二心先心難. 但明十住初心從

凡夫地一念應眞難故. 非爲究竟佛果難故.

至於究竟不異初心故. 明法不異. 智慧不異.

時復不遷故. 以明法界體用故. 以定慧照之

可見. 以情思之卽迷也. 以下以諸波羅蜜依

名義配之可知. 四結數嘆德. 如文可知

第三緊那羅王. 明等一切諸佛□向. 以一切

諸佛處於生死. 以法忍門. 以爲萬行之主. 令

一切衆生皆得菩提無上法樂故. 寄表. 緊那

羅王. 此云疑神. 亦爲行主. 似人而頂上有角.

口似牛口. 人見皆疑. 人耶非人耶. 故曰疑神.

明此位菩薩以十□向成大悲心. 以法忍力

下      欄

生於六道. 同行益生. 人見皆疑. 爲凡爲聖. 若

是凡夫有智如佛. 若是賢聖行同凡事故. 以

疑神寄表其行也. 此神能作行主與天作戱.

主忍波羅蜜門. 以忍爲萬行主. 若無忍者萬

行不成. 是故忍爲行主. 於中四義. 如上准之.

十箇疑神. 以忍波羅蜜中十波羅蜜. 以名義

配之可見. 此類畜生道攝

第四摩[&FFFF]#羅伽王. 此云大[&FFFF]#也. 亦云大腹羅

伽. 云胸腹行也. 主精進波羅蜜. 胸腹行者. 明

趣心樂法利人匍匐離慢謙敬也. 是精進義

也. 明至一切處□向也. 六道之生無處不入.

此是守護伽藍神. 能護法故. 如此法界品云.

見佛歡喜曲躬恭敬. 摩[&FFFF]#羅伽王. 此中十王.

明精進波羅蜜中十波羅蜜. 一一以名下義配

之可見. 此衆亦明方便同於衆生愛著所爲.

明菩薩處生死同行令除愛網. 如下嘆德中.

皆勤修習廣大方便. 令諸衆生永剖癡網故

第五夜叉王. 明無盡功德藏□向. 主禪波羅

蜜. 以神定守護一切衆生心. 令心不妄. 得大

功德藏故. 夜叉者. 此云苦言或名伺然. 明以

禪門守護伺察一切衆生苦言心不妄. 如法

界品云. 常勤心護衆生. 諸夜叉王. 餘十王是

禪波羅蜜中十波羅蜜. 以名下義隨位配之.

又毘沙門夜叉因主所管. 得名毘沙門天王.

領夜叉衆. 在須彌山北面

第六毘樓博叉龍王. 亦依所管得名毘樓博

叉天王. 主領龍衆. 在須彌山西. 幷富多那. 此

主熱病鬼. 此之龍王主隨順堅固□向. 明般

若波羅蜜門如龍遊空能隱現降雨潤衆生

經數:一七三九

經名:新華嚴經論卷第十一

頁數:七九二

上      欄

故. 以般若空慧自在有無. 雨諸法雨. 益衆生

故. 以龍表之也. 毘樓博叉者. 具云毘路波呵

□叉. 亦云雜語主. 舊云醜目. 新名毘者. 種種

也. 路者色也. 波呵□叉者根也. 以種種色莊

嚴眼根. 明以種種慧莊嚴諸見令無著. 龍有

五種. 一象形. 一蛇形. 三馬形. 四魚形. 五蝦

[&FFFF]#形. 一善住龍王. 爲一切象形龍王. 二難陀

龍王. 此云歡喜. 爲一切蛇形龍王. 三阿那婆

達多龍王. 此云無熱惱. 亦名淸□. 爲一切馬

形龍王. 此一箇龍王遠離諸龍三種過患. 一

熱沙不墮其頭. 二不以蛇形行欲. 三無金翅

鳥畏. 又更有一苦. 以風吹寶衣露身生苦. 唯

此龍王得[&FFFF]#斯惱. 故曰淸□. 依智論. 此龍王

是七住菩薩. 如婆樓那龍王. 此云水天. 一切

魚形龍主. 摩那蘇波帝龍王. 亦名摩那斯. 此

慈心. 風不鳴條雨不破塊. 亦名得意. 又云

摩那. 云意高. 以此龍有威德. 故名爲意高. 爲

一切蝦[&FFFF]#形龍王. 如四分律文中說. 諸龍初

生時. 睡時. 瞋時. 行欲時. 此時中不能變形.

餘時皆能變形. 此約三乘中龍王. 其事如此

一乘中龍王. 其德□是入不思議乘. 佛果位

中大菩薩等. 爲化衆生故. 遍於諸道普現其

身. 今於此會賀佛出興. 酬其本緣寄位表法.

卽如此經毘樓博叉龍王. 得銷滅一切諸龍

趣熾然苦解脫. 爲明此位船若智慧之龍常

遊法空以種種語言設諸敎網故. 此是十□

向中檀波羅蜜. 娑竭羅龍王. 此云鹽海也. 得

一念中轉自龍形示現無量衆生身解脫門. 明

六是入生死成大悲戒報得願力神通故. 此

中      欄

十□向大體. 成慈 悲願行. 得願力神通. 雲音

妙幢龍王. 得一切諸有趣中以淸淨音說佛

無邊名號海解脫門. 此明忍招名譽. 如獲益

分中廣明. 德叉迦龍王. 此云能害於所害. 爲

德叉是所害聲. 迦是能害聲. 言此龍瞋時. 噓

視人畜皆致命終故. 舊云多舌龍者. 由多言

故名舌. 非是口中有多舌故. 表進修中. 此是

第六般若波羅蜜門. 善說多法故. 故云名舌.

託此龍寄位顯法故. 以下准上以名義配之.

可知. 已上十龍王. 以十向中般若波羅蜜爲

體. 表智慧遊空雨法自在

第七等隨順一切衆生□向. 以 鳩槃[&FFFF]#王主

之. 明此位菩薩成大悲遍入諸道乘慈利生.

此是厭媚鬼神□食精氣. 亦名冬瓜鬼. 依正

法念經說. 其名字. 如是惡衆生菩薩亦皆隨

順. 是故名等隨順一切衆生□向. 乃至地獄

悉皆遍入. 此神是南方天王領二部衆. 一鳩

槃[&FFFF]#. 二□□鬼. 此鳩槃[&FFFF]#陰囊大如冬瓜. 若

行乃擎置肩上. 坐時而踞之而坐. 法界品云.

常勤除滅諸餓鬼趣. 鳩槃[&FFFF]#王. 明愛染貪心

猶如餓鬼. 大悲菩薩盡與隨行斷一切貪心

故

第八眞如相□向. 寄乾□婆王以表法. 此云

尋香. 有香氣處以作娛樂而心其食. 託事□

眞. 如相位菩薩常以眞如法界戒定慧解脫

解脫知見五分法身無染之香. 娛樂衆生. 令

其愛樂. 故下文云. 皆於大法深生信解歡喜

愛重勸修不倦. 入法界品云. 常令衆生增長

歡喜. 乾□婆王以法悅衆生義故. 於中十王

下      欄

明願波羅蜜中十波羅蜜. 此位智增隨根設

敎. 悅衆生故令歡喜故

第九無縛無著解脫□向. 託事於月天子表

力波羅蜜. 以無縛無著法性虛空智慧. 照燭

衆生淨煩惱熱. 得法淸□故. 於中十月天子.

明力波羅蜜中十波羅蜜. 隨名下義配之可

見

第十入法界無量□向. 以日天子託事表之.

明十□向中智波羅蜜如日處空下臨照萬

有. 其位於上其功益下. 像此位菩薩其智甚

高其行彌下. 徹至人天神鬼外道邪行畜生

地獄. 盡同其行. 猶如日月其形在上其功在

下. 善惡俱照故. 於中十日天子明智波羅蜜

中十波羅蜜. 一一隨名義配之. 常以智波羅

蜜爲體. 已上十王配十□向中十波羅蜜竟.

如十住十行十□向乃至十地. 一一位中波

羅蜜. 各隨當位取意卽得. 一例取之. 卽不知

其趣. 如日月二位其形狀及高下者. 如俱舍

論. 月去地四萬由旬. 廣四十由旬. 以水精白

銀合爲兩面. □轉相映故有虧盈. 此論如是

說者. 未可爲定依. 但依經說者. 爲指南. 依長

阿含經. 其月上有城. 其城正方一千九百六

十里. 高下亦爾. 二分天金作. 一分[&FFFF]#璃作. 以

遙看似圓. 天壽五百歲. 子孫相襲一劫. 日月

相近光影相映卽有虧盈. 日廣五十由旬. 其

城正方二千四十里. 高下亦爾. 其城純金七

寶瑩飾. 正坐二千里. 壽命子孫同月天子. 以

風持故繞須彌山. 日月天子總是四天王所

攝. 此上多依長阿含經說. 如是日月天子.

經數:一七三九

經名:新華嚴經論卷第十二

頁數:七九三

上      欄

皆表十□向成大悲願行之門. 明悲智無依

常以法空爲體. 隨根普照無有所爲. 任無功

之智日. 稱萬有而成益

第五從三十三天王以下. 至大自在天王. 於

中有十大天王. 明十地利生因果者. 從初第

一三十三天十大天王. 託事表初歡喜地. 分

爲四. 一擧天王名號. 二寄位表法. 三德名配

行. 四結數嘆德. 一擧天名號者. 如經云.

所論釋迦因陀羅天王等十大天王名號是.

二寄位表法者. 寄託此天. 表歡喜地菩薩得

歡喜地時得法悅. 心無有世間五欲等諸繫

著故. 樂唯是法樂. 以此義故. 多歡喜多適悅.

猶如世人創得生於□利天上受天妙樂. 又

如昇山頂至無相際身與空合. 明此位菩薩

從十住十行十□向習氣之有爲. 而昇此地

之位法空之際. 一分習氣盡故. 以須彌之頂

□利之天. 寄表其位. 令易解故. 十住十行寄

表如神. 十□向位寄表如王. 於此十地寄表

如天. 明進修漸漸慣習殊勝. 以總別同異成

壞門. 三對六字義該. 亦以十玄門該之. 如是

進修差別. 總是一刹那中同異. 皆不得如情

所知. 如理思之可見. 又如仁王經云. 習種銅

輪二天下. 銀輪三天. 性種性道種堅德轉輪

王七寶金輪四天下. 初地菩薩□利王. 二地

菩薩夜摩王. 以次寄位配當. 明福智殊勝不

可以世間之樂爲比也. 以實而言. 如菩薩悲

智所攝周遍六道所生. 不棄微流一切惡生

之類. 但以饒益故. 法性自在故. 寄表如天如

王. 自在之義. 不欣世樂之所表也. 如此華嚴

中      欄

經下文. 初地菩薩多作閻色提王. 今十大天

王. 但爲表法進修不離. 一刹那間漸漸殊勝

故. 又此天名妙高天. 其山在大海中. 出水高

八億由旬. 入水深八億由旬. 四寶合成. 北面

黃金. 南面[&FFFF]#璃. 西面水精. 東面白銀. 形如腰

鼓. 上有四層級. 四天王各隨方所居四面. 其

山頂上四□. □別八天王. 各有自部衆. 中頂

帝釋居. 衆寶所莊嚴. 以是名妙高. 亦名[&FFFF]#山.

亦名□利天. 此云能主天. 由帝釋能爲天主

也. 依主爲名故. 下有七重海. 重別金山圍. 迦

樓羅速飛七日方始達. 金山有天居. 皆四天

王所攝. 其上三十三天. 所有天身長一由旬.

衣長二由旬. 廣一由旬. 重六銖. 壽一千歲. 一

日一夜同此人間一百年. 三十日爲一月. 十

二月爲一歲. 已上依俱舍三法經說. 此天

王有五種名. 一名能主. 一名釋提桓因. 一名

□尸迦. 一名天帝釋. 一名因陀羅王. 此名天

主. 具云釋迦因陀羅. 釋迦者. 此名百也. 爲先

因百度設無遮齋得作天主. 此配歡喜地中檀

波羅蜜. 已下十天王是檀波羅蜜中十波羅

蜜. 各隨名義配之可見. 其四段配文. 如前可

知. 此位菩薩對治觀行苦空無常世法非實

皆從十二緣生本無體相. 成於捨法身命財

等. 如是於諸佛法信順修行. 且治欲界[&FFFF]#□

[&FFFF]#業行檀波羅蜜. 於十二緣生未善了知. 六

地菩薩方明十二緣法. 作如鍊眞金數數入

火喩. 明對治□障

第二復有無量夜摩天王. 託事表離垢地. 爲

此天離地際故. 依空而居有衆妙樂也. 象此

下      欄

位菩薩戒波羅蜜增勝有妙樂. 以法身爲戒

體故. 漸增進離前地世間繫故. 初地檀度爲

勝. 此位上上十善淨戒爲勝. 名爲離垢地. 須

彌之頂界與人連. 寄同世間. 此位以空居. 寄

同[&FFFF]#世間. 故名離垢. 初地喩鍊眞金. 未云加

藥. 但數數入火轉轉明淨. 此地鍊金如加礬

石轉令明淨. 以戒爲礬石. 然金體無二. 明以

戒對治欲界中愛欲等[&FFFF]#障. 但以法身大慈

大悲大願四攝四無量十波羅蜜三十七道品

之法藥. 互相磨瑩使令智悲自在故. 夜摩天

者. 此云時分天也. 爲此天無日月天光自相

照不分晝夜. 但蓮華開合知其晝夜時分故.

此天身長二由旬. 廣二由旬. 衣重三銖. 壽二

千歲. 日月歲數與前天倍. 此天王有十天衆.

卽明此戒波羅蜜中十波羅蜜. 各隨位名義

配之可知. 此位修上上十善戒. 治欲界現行

[&FFFF]#惑習氣. 三地修九次第定. 方無三界煩惱.

生如來家. 同如來性

新華嚴經論卷第十一

新華嚴經論卷第十二

長者李通玄撰

第三復有不可思議兜率天王. 此託事表發

光地. 此名知足天. 佛地論云. 最後身菩薩於

此敎化. 如瓔珞本業經. 十一地等覺地始名

一生補處. 方名最後身. 配在第三禪. 此知足

天爲最後身. 菩薩在中者. 皆是如來隨時方

經數:一七三九

經名:新華嚴經論卷第十二

頁數:七九四

上      欄

便. 設法利生不可定也. 前立明以上上十善

淨戒離欲界現行[&FFFF]#惑垢故. 此位菩薩以九

次第定淨色界無色界幷欲界心習. 得出三界

心作鍊金喩. 善巧鍊之不失銖兩. 轉轉明淨.

以九次第定鍊之. 以法眼觀之. 以行和之. 無

虧. 本法但轉明淨. 欲界修定以治欲障. 上界

修慧以治定障. 如是對治. 卽如六地菩薩位.

在色界初禪修十二緣觀. 用治定障. 隨順法

行. 方便利生無所染著. 名發光地. 以忍波羅

蜜爲體. 於中十大天王. 是忍波羅蜜中十波

羅蜜. 此天身長四由旬. 衣長八由旬. 廣四由

旬. 壽四千歲. 日月歲數皆與前天倍. 此知足

天當修三法得生其中. 所謂戒定慧. 若但修

戒施卽生餘天. 皆有放逸. 若一乘法中其事

不爾. 以智遍周以爲天體故

第四化樂天王. 託事表焰慧地菩 薩. 以三十

七助道品觀以捨爲體. 以本願故. 法如是故.

不捨敎化一切衆生. 以三十七助道觀門. 莊

嚴慧業. 將用化利一切衆生以爲自樂. 像此

天處常以變化以悅自樂. 亦名樂變化天. 心

外無境從心變 故. 表此位菩薩從初發心住

已法空現前心外無境爲進修故. 以三十七

品助道法門. 對治此天及三界邪見等障. 鍊

磨心地. 用嚴慧業. 使令明淨. 將用敎化一切

衆生. 以爲自樂故名焰慧地也. 如 菩薩瓔珞

經云. 歡喜地菩薩名爲逆流. 離垢地名爲道

流. 三地名爲入流. 四地須陀洹. 五地斯陀

含六地阿那含. 七地阿羅漢. 八地變化生

死. 九地是智慧妙善地. 十地是法雲地. 又瓔

中      欄

珞經云. 十住菩薩入法流水任運至佛. 如此

華嚴經. 十住十行十向十地十一地. 五位之

中. 一一各有十重佛果. 普賢行爲因. 十信位

心. 便信自心分別之性爲不動智佛無□智

佛等十箇佛果. 總爲自心之智. 方名信心. 如

是和會多諸同異. 隨信解別親[&FFFF]#不等. 但依

當部進修行門. 皆以總別同異成壞門該通

圓融. 皆不離刹那際. 卽義通也. 若延促時

取解卽違法界之道理. 此天王衆有十天王.

皆是精進波羅蜜中十波羅蜜. 各各隨名義

配之可見. 常以精進波羅蜜爲體. 此位作鍊

眞金作莊嚴具喩. 精進明修三十七助道之

觀對治三界邪業習故. 此天身長八由旬. 衣

長十六由旬. 廣八由旬. 壽八千歲. 日月歲數

與前天倍. 衣重一銖. 食甘露味. 歎德餘門如

前可解

第五復有無數他化自在天王. 託事表難勝

地. 爲此天在欲界頂. 明菩薩欲境難超故. 故

曰難勝地. 明五地以來菩薩於五欲境界未

得全自在故. 但爲觀照諸波羅蜜修行力故

不沒其中. 未同八地無功法流自在故. 此位

菩薩修十諦觀. 以治三界染淨惑障餘習故.

得工巧明門. 五明方現. 此天處. 若不如是修

十諦觀治之. 便爲魔境. 三界染淨業習不能

自在故曰難勝地. 此位菩薩常以禪波羅蜜.

以爲觀體. 魔王波旬居此天中修十諦觀. 卽

爲菩薩位. 不修觀者是魔眷屬. 又此天名他

化自在. 以他變化以爲自樂. 像此位菩薩常

敎化衆生令他得樂以爲己樂. 此作車[&FFFF]#磨

下      欄

金喩. 明以十諦觀爲車[&FFFF]#. 於中十大天王. 明

禪波羅蜜中十波羅蜜. 以名下之義配之可

見. 此天身長十六由旬. 衣長三十二由旬. 壽

命歲月悉與前倍

第六復有不可思數大梵天王. 明現前地. 以

十二緣生觀. 得寂滅神通三解脫門空無相無

願. 智慧增明除其初禪樂靜迷眞障. 明在欲

界修定. 如三地菩薩是也. 在禪界修慧. 心勝

處卽以法治之不令障眞. 無依之性故. 常處

三界不在其中也. 名尸棄天王. 此依新□舊

爲梵摩. 此云淸潔寂靜. 以初禪是色界無女

人生無欲界染故. 依佛法論云. 離欲寂靜故

名梵身. 又依長阿含云. 梵衆中以梵音語故.

故名爲梵. 又尸棄者. 或云持□. 或云□□. 或

云火頂. 以火災至此天故. 修得初禪者得生

此天. 此天王梵衆中發大梵音. 諸天各自謂

言. 唯共我語. 於大千界最得自在. 顔如童子.

身如白銀色. 長半由旬. 衣如金色. 無男女形.

禪悅爲食. 壽命一劫. 此依長阿含經說. 此位

作毘[&FFFF]#璃寶磨眞金轉轉明淨喩. 明十種逆

緣緣生得十空定門. 爲毘[&FFFF]#璃寶也. 毘之云

光明. 此位菩薩以十種十二緣生觀及十空

三昧. 表以十二緣觀如明淨[&FFFF]#璃用磨智慧

轉轉明淨. 觀無明成根本智更令明淨. 於中

有十大梵王. 明般若波羅蜜中十波羅蜜. 各

各以名下義如前配之可解. 此第六地六住

等. 總明出三界業現前寂滅神明三空自在.

如十住中. 以海幢比丘表之. 如十地第六地.

以夜神名守護一切城增長勝力是也. 總如

經數:一七三九

經名:新華嚴經論卷第十二

頁數:七九五

上      欄

善財善知識表之. 第七地明入纏同事如下

第七復有無量光音天王. 明遠行地. 如此二

禪天. 初禪滅憂. 二禪滅苦. 明此位菩薩在七

地. 諸行已終. 大悲圓滿. 四攝四無量十波羅

蜜三十七助道法. 常在現行. 自苦已無. 常度

他苦. 染淨二障此位通過. 譬如眞金飾以衆

妙雜寶轉更殊勝. 明以法身爲金體. 悲智萬

行圓滿. 爲衆妙寶互爲莊嚴. 常以行網敎光

普化一切衆生故. 故像此天已滅憂苦. 以心

淨故出語口中光生. 用明此位菩薩敎光破

暗故. 於此有十大光音天. 以明方便波羅蜜

中十波羅蜜. 各各名下義配之可解. 此天身

長二由旬. 壽二劫. 此天水災至

第八復有無量遍淨天. 明不動地菩薩. 明此

天憂苦已無唯有禪悅. 像此位菩薩功用已

終唯有法悅. 法悅習氣十地始無. 此大風災

至. 爲有禪悅喜動其性. 像此位菩薩無功智

現前. 猶有無生法樂智淨習氣. 以諸佛三加

七種勸發令憶本願. 方始隨智行廣利衆生.

十方世界度生無限. 此乃如來設敎防之. 防

護初發心之際圓融悲智. 非獨是此位方有滯

淨之功. 是一卽一切中防護也. 望七地中方

事總具. 何得第八地中佛果知見猶自未終.

還以十玄六相通融. 不可違法界體作前後

解. 凡夫妄作無量劫. 只是法界中無始終. 此

位作如眞金作輪王寶冠諸臣冠不勝喩. 明

八地法性無功智勝故. 十力四無畏猶十地

方終. 普賢行海十一地方滿

第九復有無量廣果天. 明善慧地. 爲此第四

中      欄

禪無出入息三災不及. 及此十天如歎德中.

[&FFFF]#不皆以寂靜法門而作宮殿. 表九地善慧

莊嚴以百千阿僧祇陀羅尼門法寶宮殿. 敎

化衆生. 能以一箇言音. 爲一切衆生說種種

法. 無心意識爲大法師. 任智法明一切具足.

故像此天無思意識能爲語言. 此天無下界

識. 有色界意識. 乃至非想天皆有微識. 若識

想盡卽非三界業收故. 此位作如眞金. 用作

輪王寶冠. 喩一切小王寶冠不勝喩. 以此位

菩薩智慧寶冠下地菩薩無有能勝. 於中有

十天王. 明力婆羅蜜中. 十波羅蜜. 各隨名義

配之可解. 此天身衣及壽與前天皆倍. 明此

位菩薩常以法宮而爲安止. 以福德廣大名

爲廣果天

第十大自在天王. 表第十法雲法. 如下歎德

中. 皆勤觀察無相之法所行平等. 明此位無

相智成. 如菩薩本業瓔珞經云. 三賢菩薩能

伏三界[&FFFF]#業[&FFFF]#相續果. 初地已上亦伏亦斷.

八地已去色因業勝因境緣法. 執習故. 明猶

有於境見未純熟. 猶法執習在故. 九地已去

心因業勝內心自緣. 法執習故. 九地有內心

緣. 法執習故. 十地之中心色二習一時總盡.

十地方心境二緣中得無□自在故. 從八地

至十地無功用中. 緣眞法執內外習亡. 於十

一地普賢門猶未自在. 如十定品中心覓普

賢不見者是. 又智論云. 第九天外更有別十

地菩薩天. 名摩醯首羅. 此天有八臂三目. 騎

白牛. 一念知三千大千世界雨滴之數. 此是

引進菩薩方便設法託事表法. 及攝化境界

下      欄

漸增勝故. 望一乘法界理事同參. 一微塵內

諸佛國土人天同處. 身塵毛孔如影相入. 修

眞之者. 須當如實而知. [&FFFF]#隨化相應. 須以同

時具足相應門. 一多相容不同門. 諸法相卽

自在門. 因陀羅網境界門. 微細相容安立門.

□密隱顯俱成門. 十世隔別異成門. 主伴交

參無□門. 託事現法生解門. 唯心□轉善成

門. 以此十玄門該之. 卽理順故. 已上神天之

位. 但利生門中託事表法令易解故. 如如來

實非牛王龍王象王. 以託表之令生解故. 望

得道處. 其智無形無爲而能知萬有. 卽爲神

也. 以此神性隨行祐生. 卽行非虛也. 以智常

居三界不隨染淨. 以此自在寄位如王. 以通

化無方福過群品. 寄位同天. 卽隨行遍生行

非虛也. 同異總得表實無妨. 行大衆圍□常

隨佛衆之中從[&FFFF]#賢菩薩至大自在天已來.

此四十一衆. 義分爲二. 一現果成因彰位分.

如已前列衆是. 二從位擧法進修寄同獲益

分. 如同下直至普賢海月光等是. 今從第二

卷初爾時道場衆海悉已雲集已下. 至第五卷

中海月光大明菩薩衆以來. 此四十一衆. 是

從位擧法進修寄同獲益分. 此中合有五十

衆. 爲普賢等衆十箇菩薩. 當等覺十一地法

門. 十箇互參自具十衆. 爲一人具十. 總爲五

十衆. 如下獲益分中. 入卽同佛知見. 爲與後

學者. 作樣式. 令倣之也. 不悟是凡. 悟已同佛

知見. 故名初發心時便成正覺. 如以下神天

獲益之中. 各有二十行頌. 皆初雨行[&FFFF]#佛之

德. 後十八行. 皆三句歎佛. 一句自歎與佛同

經數:一七三九

經名:新華嚴經論卷第十二

頁數:七九六

上      欄

知. 其例如是. 隨時科文. 隨時稱歎. 無煩更

釋. 唯普賢菩薩一人. 獨入十法者. 普賢衆明

一位[&FFFF]#周衆行也. 海月光衆但歎佛德與自

所入之法相似. 以此頌中更不別歎自德. 如

普賢衆中加淨德妙光菩薩. 是文殊師利別

號. 文殊師利. 此云妙德. 又法華經內往昔號

妙光. 又妙德妙光. 其意相似. 以德爲光以能

破闇發明故. 成今在普賢衆內表法. 明因果理

智萬行圓融故. 普賢獨獲十種益者. 明一卽

一切故. 明一多自在延促自由故. 是總攝義

也

從爾時如來道場衆海已下. 有二十六行經.

義分爲二. 第一從爾時已下. 有十一行經. 明

衆已雲集. 於此段中義有其五. 一陳衆雲集.

二陳部類各別. 三都歎衆德. 四明本因佛化.

五明今以勝解力入佛所知. 第二從所謂妙

焰海大自在天王已下. 有十五行經. 於此段

中義有其二. 一明天王獲益. 二明天王乘威

說頌. 於此二十行頌中有其二義. 第一兩行

頌純歎佛德. 第二十八行頌. 皆三句歎佛. 一

句自歎與佛同知. 已下例然. 唯普賢少異. 前

已[&FFFF]#意訖. 已上諸衆. 皆悉如上. 以義科文. 隨

義稱歎. 敎門弘大不用文煩得意卽得. 此初

會之內. 四十七衆之中. 已前七衆. 前已釋

訖

如來座內衆. 經云. 如來師子之座衆寶妙華

輪臺基陛及諸戶□. 如是一切莊嚴具中. 一

一各出佛刹微塵數菩薩摩訶薩. 於此段中

義分爲二. 一述衆來意. 二長科經文. 一述衆

中      欄

來意者. 是中其意有三. 一明諸菩薩是古佛

舊行. 二明今佛契同. 三明古今不二. 爲明所

坐之座合古所行. 菩薩行依舊故. 如下頌中.

諸佛所悟我已知爲常. 以法身爲座體. 以普

賢萬行爲嚴. 以無作大悲之智爲座上佛. 前

佛後佛皆同此也. 明佛契同古跡. 定衆生之

狐疑. 是故須來. 是名爲如來自行與古同因.

衆爲座體. 是法界是所行. 行亦是法界. 以此

無□自在故. 座身是正報. 座上莊嚴是. 行所

招依報. 今還從本行報得之果內. 還出本自

行因菩薩衆也. 亦明因果不二體故. 如法界

品. 如來師子之座普遍法界爲座體故. 第二

長科經文者. 從爾時如來師子座已下. 有二

十九行經. 於中其義有七. 一明座上莊嚴出

衆. 二列所出衆名. 三來衆興供. 四其衆□佛

致敬. 五致敬已昇座而坐. 六歎來衆之德. 七

乘威說頌. 從此已下有十菩薩. 各說二十行

頌. 歎如來成道福智依正. 及往昔所修之因.

任其後哲隨文隨義稱歎. 不煩更德. 此一段

明今佛合古行古行合今佛. 明座外普賢之

衆是佛利他之行. 座內之衆是佛自行所契

普賢之衆. 此之大衆古今一切諸佛同道更

無二路. 衆生乘之. 卽名乘不思議如來乘最

勝乘無上乘至於道場. 以此一切法皆爲道

場也. 以法界爲場地. 諸波羅蜜爲人功. 治一

切垢. 本自淨故. 治無明成根本智故. 敎門弘

廣. 略申體意. 隨文[&FFFF]#歎. 任在後賢. 此十箇頌

中向下. 歎佛十波羅蜜及十地有二十行頌.

自餘皆二十行也准知

下   欄

從爾時華藏莊嚴世界海已下. 有二十一行

經. 明動地興供. 於此一段經文. 其意有七. 一

明擧世界之名. 二推佛神力地六種震動. 三

世主興供歡喜. 四明以此例同多土. 五明佛

遍興於世. 六明世主各隨自解. 七明法會興

供普周十方. 問曰. 何爲地動. 答曰. 其地動大

意有五. 一此會大衆得道. 二智人出現. 三智

人去世. 四世間災變. 五得道歡悅. 此明大衆

獲益歡悅故. 地動推佛神力者. 明師弟子敬

直德於上. 問曰. 何故於此段中地動興供. 答

曰. 爲至此中一段. 明初會中常隨佛衆當境

之內神天衆. 及如來座內古今諸佛同因衆.

菩提樹內流光衆. 幷如來宮殿內大悲衆. 如

是當佛自衆來集復得益. 及賀佛出興心歡

喜故. 衆生心喜動故. 地亦隨心動故. 此明初

會當境之內大集一終. 然後面門放光普集

他土亦來此會. 此是無自他中他也. 以明化

儀主伴. 此乃龍行雲應. 法事合然. 爲化衆生

軌模如是. 以其法性塵刹普周. 一刹那之中

三世同際. 還以一多相容不同門該括如是.

放光集衆. 意令知佛境界相參無二. 已上是

初成正覺顯示五位行門. 一終因果. 此一部

之經. 總有六重因果. 一從世主妙嚴品. 乃至

華藏世界品五品經. 明初成正覺. 顯示五位

行門報得. 及示現入法一重因果. 二毘盧遮

那品. 是古佛因果. 引古證今. 明佛相習道不

虛來. 三第二會普光明殿. 顯示十信因果. 四

從須彌之頂直至離世間品. 顯菩薩證修因

果. 五入法界品. 明古今本法不思議因果. 此

經數:一七三九

經名:新華嚴經論卷第十二

頁數:七九七

上      欄

是一切諸佛共所乘宗. 爲一切佛之本體. 衆

生同具. 只爲迷之. 六覺城東會. 明顯菩薩利

生行門善知識攝生形狀法. 則進修因果. 若

但說其法在行猶迷. 此經設敎及行證修前

後六度. 總擧解行證修因果. 令使啓□易解

不滯其功

如來現相品第二

自此已下至毘盧遮那品已來. 是長科一部

中. 第二擧果勸修門. 釋此一品. 義分爲三. 一

釋品名目. 二釋品來意. 三隨文釋義. 一釋品

名目者. 此品何故名現相品. 爲諸菩薩神天

大衆皆悉已集. 默思心念請法. 問有三十七

問. 如來知念. 卽於面門舒光現相. 及集十方

衆. 答前所問. 此品之內. 如來兩度放光. 齒

光告衆令集. 女光示法令信佛境界及所行

因果行門. 諸來菩薩毛孔放光. 通爲三度放

光故. 又集十方衆海佛境界相菩薩境界相

答前衆所問. 故名現相品. 此經表法及集衆

如來放光. 前後總十度放光故. 一面門齒光

集他方之衆. 二眉間 女光. 示果成因. 三足下

輪中放光. 成十信四. 帝釋宮中足指之端放

光. 集衆入道成十住位. 五夜摩天宮足趺上

放光. 成十行門. 六兜率天宮膝上放光. 成十

□向. 七他化天宮眉間女相放光. 成十地. 八

如來出現品眉間放光. 入文殊頂. 九口中放

光. 入普賢口. 令此二人問答如來出現始終

因果道理. 十法界品中放眉間光. 名普照三

世法界門. 是爲十. 如隨好光明功德品. 常放

光明隨根普照. 此光非獨緣五位進修表法

中      欄

也. 是常依根攝化光也

二釋品來意者. 此品爲前世間主等默念三

十七問. 此品放光集衆. 示其法相. 答前衆所

問三十七法故. 此品須來

三隨文釋義者. 復分爲二. 一長科經意. 二科

其當品. 一長科經意者. 自此現相品乃至普

賢三昧品世界成就品華藏世界品毘盧遮那

品. 此五品經總是答前三十七問. 明擧果著

修. 二科其當品者. 於此當品其意有四. 一從

爾時諸菩薩及一切世間主已下一段長行幷

偈頌. 是世主請法分. 二從爾時世尊知諸菩

薩心之所念已下. 有一段長行. 幷一偈頌. 是

如來放面門齒光. 告衆令集分. 三從爾時十

方世界海已下. 一段長行. 幷一偈頌. 是十方

世界海□光所照. 皆來雲集現法分. 四爾時

世尊欲令一切菩薩已下. 一段長行. 幷十偈

頌. 總是答前三十七問分. 一從世主心念問

法分中. 義分爲三. 一從爾時已下至唯願世

尊哀愍我等. 於中長行有八行經. 純請十八

種佛法. 二又十方世界海已下有六行半經.

問佛菩薩海有十九問. 通爲三十七問. 三願

佛世尊已下可兩行經. 明菩薩神力故一切

供具放光. 光中說頌請佛斷發分

第一從初爾時諸菩薩及一切世間主作是思

惟. 明心念默請. 云何是諸佛地. 法界不思議

地. 是佛地故. 下文云. 法性如虛空諸佛於中

住. 此爲如來地也. 云何是諸佛境界. 如下

經云. 如來處此菩提座. 一毛示現多刹海. 一

一毛現悉亦然. 此是如來之境界. 又法界是

下       欄

如來境界. 云何是諸佛加持. 下文如來加普

賢入於三昧. 是諸佛加持故. 云何是諸佛所

行. 經云. 無□行是如來行. 又普賢行是一切

諸佛共所行行故. 云何是諸佛力. 如經云. 如

來有處非處等十種力是. 云何是諸佛無所

畏. 如來無五怖畏及四無畏是. 云何是諸佛

無能攝取. 如來無性妙智是無能攝取. 云何

是諸佛眼. 知一切法智. 知一切衆生根智. 名

一切種智. 是佛眼故. 又此經下文說十眼等

是. 又如十身相海品云. 如來眼有大人相. 名

自在普見雲. 云何是諸佛耳. 如法界品云. 一

切諸佛有無障□耳. 悉能解了一切音聲. 云

何是諸佛鼻. 如下經云. 如來鼻有大人相. 名

一切神通智慧. 於中出現無量化佛. 坐寶蓮

華. 往諸世界. 云何是諸佛舌. 如下經云. 如來

舌有大人相. 名示現音聲影像雲. 云何是諸

佛身. 如下經云. 諸佛同法身. 無依無差別.

又佛身充滿於法界. 普現一切衆生前. 云何

是諸佛意. 如來出現品云. 云何知如來應正

等覺心. 佛子. 如來心意識無量俱不可得. 但

應以智無量故知如來心. 云何是諸佛身光.

如來隨好常光隨根照物普周法界. 云何是諸

佛光明. 光有二種. 一敎光. 二如此經光明覺

品是. 及前後十度表法光明是. 云何是諸佛

智. 一切智一切種種分別智是. 又如下文. 如

來智甚深. 普入於法界. 能隨三世轉. 與世爲

明導. 此已上問十八種法. 經云. 唯願世尊哀

愍我等？有三句經文. 結請佛說. 十九種海.

經云. 一切諸佛皆爲諸菩薩說世界海. 總擧

經數:一七三九

經名:新華嚴經論卷第十二

頁數:七九八

上      欄

問竟. 衆生海. 釋曰. 如世間衆生廣多如海故.

佛海. 經云. 如來安處菩提座. 一毛示現多刹

海. 一一毛現悉亦然. 如是普周於法界. 佛波

羅蜜海. 十波羅蜜遍一切菩薩行故. 佛解脫

海. 如來法身是佛解脫. 又智慧解脫乃至五

分法身戒定慧解脫解脫知見等是. 佛變化

海. 如下文. 無體無住處. 亦無生可得. 無相亦

無形. 所現皆如影. 又云. 一切刹土微塵數. 常

現身雲悉充滿. 又云. 於一佛身上化爲無量

身. 佛演說海下文. 一一毛孔中光網遍十方.

演佛妙音聲. 調彼難調者. 又一音遍諸根故.

然如來音聲. 不從心出. 不從身出. 佛名號海.

如下名號品是. 如來名號等一切衆生心也.

佛壽量海. 如下. 佛身如影現. 生滅不可得.

是佛壽量海. 又下文壽量如是. 及一切菩薩

誓願海. 淨行品等是. 又如十 □向品中大願

是. 一切菩薩發趣海. 如下云. 此會諸佛子. 善

修衆智慧. 其人已能入. 如斯方便門. 又下文

從地而得地. 住於力地中. 億劫勤修行. 所獲

法如是. 明從地而得地者. 不離眞法界自體

淸淨性地而行. 進修十住十行等法. 故云從

地而得地. 又十行品. 是十發趣加行成就. 令

菩提心智悲純熟故. 助道滿. 三十七助道品

是. 觀身受心法爲首. 一切乘. 海乘如來. 乘

不思議乘. 法界乘是. 乃至八萬四千乘等. 一

切菩薩行海. [&FFFF]#賢行是. 如下經云. 如是分身

智境界普賢行中能建立. 一切菩薩出離海.

如五位中加行方便是. 如下經云. 此會諸菩

薩. 入佛難思地. 一一皆能見. 一切佛神力. 又

中      欄

下文. 普賢諸行願. 修治已明潔. 能於一切刹.

普見佛神變. 身住一切處. 一切皆平等. 智能

如是行. 入佛之境界. 一切菩薩神通海. 如下

十方佛刹來集菩薩衆及毛孔出衆隨行利生

等事是. 又十通品亦是. 又下文. 一一佛刹中.

往詣悉無餘. 見佛神通力. 入佛所行處. 一切

菩薩波羅蜜海. 如下經中. 十方來集大衆身

諸毛孔各出十佛世界微塵數光. 一一光出

十佛世界微塵數菩薩. 悉能遍入一切法界

諸安立海. 敎化衆生. 廣如經具說. 是波羅蜜

海也. 此是與發心者. 作普賢樣. 一切菩薩地

海. 如下經云. 從地而得地是也. 又十地品是.

又如來地是. 菩薩地. 如下經云. 此會諸菩薩.

入佛難思地. 一切菩薩智海. 根本是如來智.

於根本智起差別智敎化衆生. 是菩薩智海.

乃至十無盡智是也. 唯願世尊已下三句. 總

結勸請. 准例十方諸佛旣說. 今佛世尊亦合

同說. 又爾時已下四句. 明供具說頌. 已上三

十七問. 向下至毘盧遮那品已來. 有三種答

前所問. 一如下齒間放光集衆現相神通答.

二如下眉間女光出衆現相及十菩薩偈頌

答. 三普賢入定出定以言詮示佛業衆生業

因果古今相習答. 如世界成就品菩薩衆生

染淨報業. 答前三十七問佛海菩薩行海. 不

離其中. 又說華藏莊嚴世界海. 說佛報得所

居之土. 答前三十七問佛境界海衆生海波

羅密海. 總不離其中. 又說古往毘盧遮那品.

是引古印今. 今衆生信承習不斷法不虛來.

若古無舊跡. 今從何得. 以是義故. 引古佛用

下      欄

印今時成信. 從此初會世主妙嚴品至毘盧

遮那品六品經. 總明擧果勸修信他已成佛

者果德悲智境界行普賢行及報得莊嚴身土.

分從佛名號品重問二十八問. 卽是擧古佛

果門. 令今世及未來發心者. 自信自心佛果

不異. 及菩薩十信十住十行十□向十地十一

地佛眼耳鼻舌身意不異故. 信自今修不異古

法. 有此二十八種不異之法. 具如佛名號品.

所問二十八問之法. 今古不異. 令初發心者

應如是依古證修. 使令道不謬故. 直至法界

品. 總是其答所問之法故. 若依五位法上有

一百一十重佛果菩薩行. 古今不異. 若通信

位卽一百二十重古今佛因果不異. 至位方

明. 從供具雲中出音說二十行頌. 於中義分

爲四. 初兩行頌. 歎佛行滿成佛行遍三世. 次

兩行頌. 明勸佛爲衆除疑得證. 次兩行頌. 明

大衆已集勸請除疑. 次云何已下十四行頌.

明重頌前三十七問. 問曰. 大衆何不以言自

問. 因何默念致疑. 何不自以言[&FFFF]#勸請. 云何

供雲出音請佛. 答曰. 明佛得法界心. 與一切

衆生同心故. 以心不異故. 知彼心疑. 供具說

頌者. 明一切法總法界體也. 法界不思議. 一

切法不思議故. 明聖衆心境無二故. 凡夫迷

法界. 自見心境有二故. 故顚倒生也

第二從爾時世尊知諸菩薩心之所念已下.

有一段長行幷一偈頌. 是如來放齒光十方.

告衆令衆咸集. 現法答前所問分. 於此分中

大意有十. 一如來知衆心念有疑. 二齒光普

照. 三其光有十名. 四明光具眷屬. 五陳光色

經數:一七三九

經名:新華嚴經論卷第十二

頁數:七九九

上      欄

相. 六明光照遠近. 七明大衆□光彼此相見.

八明光遍他方衆會. 九明光能出聲告衆. 十

明十方之衆聞告咸來. 問曰. 何故如來面門

齒間出光告衆. 答曰. 面門及齒. 明言出於中

故. 於中出光. 今欲答衆所疑. 普告十方佛土

大衆來集示法. 答前三十七問中云何是諸

佛地佛境界佛加持佛行佛力等故. 須口中

齒間放光. 光者除暗義. 又答前云何是佛光

明. 除現在未來衆心疑暗故. 口齒者. 吐納言

音說法處表告之所由也. 故於中出光. 於此

光明說其二十行頌. 於中大意. 歎如來道滿

利生光明出音告衆令集聞法

第三從爾時十方世界海一切衆會□佛光明

所開已已下一段. 是十方大衆來集示法

分於此段中大意有十. 一明佛光普照. 二明

十方衆來. 三明來已興供. 四明興供不同. 五

明衆海影像相參. 六明大衆自他同異自在.

七明大衆毛孔出光. 八明光出菩薩. 九明菩

薩同事利生. 十明衆生疑心得果. 此之十事

如文可知. 如毛孔流光衆. 明法界體性自在

不思議自他無□. 能同能異衆. 於中菩薩同

行利生. 卽明古今已成正覺者菩薩行及十

波羅蜜海佛地佛持等. 擧其已成佛者. 悲智

境界. 答前大衆三十七疑. 用成來世與今同

悟身心境界自在無□如帝網境界門. 如此

一段. 以佛神力放光集衆. 答前所問. 後之一

段. 女光示法. 及菩薩偈頌. 答前所問. 於此十

方來衆光明中. 同時發聲說二十行頌. 於此

中大意歎佛光明道行已滿身口意鼻耳總遍

中      欄

周刹海滿普賢行. 答前三十七問. 如文可知

第四從爾時世尊欲令一切菩薩大衆得如來

無邊境界已下一段長行. 有二十八行半經.

於中分爲兩段. 一從初十行經明光之德. 第

二十八行經. 明蓮華出現. 一從初明光之德.

大意有十. 一令衆除疑獲益. 二顯光出處. 三

顯光之名. 四顯光之色. 五明光所照遠近. 六

明所照威動世界. 七光照塵中現無數佛隨

根與益. 八光雨十種法輪雲. 九光明□佛. 十

光入佛足輪以成大衆信心. 明足下是初信

入. 故說十種智佛. 以爲自己信心. 以不動

智爲首

第二爾時佛前已下十八行半經. 明蓮華出

現. 於此一段文中大意有十. 一明華現所由.

二明華具十種嚴飾. 三明女光出衆來坐. 四

明勝音菩薩. 爲主餘者爲伴. 五明上首菩薩

勝音之德. 六明諸佛與勝音之力. 七明勝音

常見諸佛. 八明勝音神變自在. 九明勝音觀

衆說頌. 十明正申頌意. 此之一段經文. 如來

眉間女出光明. 名一切菩薩光明普照耀十

方藏者. 明是十地菩薩智滿中道敎行之光.

又女相光中出衆菩薩有世界海微塵數. 上

首名曰一切法勝音. 卽是其十地滿足中道

果行. 將此中道覺行悲智圓滿法界行門女

塵刹海無障□法. 答前大衆三十七問. 使令

現在及以未來信此十地法界因果法門行滿

十方使令得益. 是故經云. 欲令一切菩薩大

衆得於如來無邊境界神通力故放眉間光.

又光體是法界之理. 勝音大衆之海. 是其法

下      欄

界之行用故. 明從十住初心以理智萬行體

用不相離也. 故從十信卽與果行令修. 理智

體用法合然故. 從果行信進. 又勝音菩薩坐

蓮華臺諸菩薩衆坐蓮華鬚. 明主伴萬行. 明

勝音一行遍一切行一切萬行是勝音一行.

明法界理智中圓滿無□自在行故. 還如前

菩薩毛孔流光出菩薩行. 相似體一多重

重自在無體可□. 諸波羅蜜一中具十. 乃至

無盡故. 緣起互爲因果. 主伴自在故. 以理智

照之可見. 大意明法界行門一行遍一切行

故同別自在. 十正申頌意中通勝音菩薩有

十一菩薩. 各申一段偈頌. 初二十行頌. 歎

佛身充遍普現衆生前及毛孔刹土衆會無盡

相入. 兩行一頌如文具明. 無煩更釋. 大體得

大綱紀. 卽是經文自具. 此後十段總十行一

段總是答前世主所問. 又明此會菩薩能入

如來之境. 最下有三行經明都結十方世界

同然一時雲集. 已上現神通及語. 答前大衆

所疑竟. 示業及法答者. 如已下世界成就品

華藏世界品毘盧遮那品神通法業俱示. 若

通當類總自具法業答故. 普賢三昧品世界

成就品華藏世界品毘盧 遮那品. 此初會六

品經. 是以佛果勸修門

普賢三昧品第三

將釋此品. 略作三門分別. 一釋品之名. 二釋

品來意. 三隨文釋義

一釋品名者. 理智無邊名之爲普. 智隨根益

稱之曰賢. 三之云正. 昧之云定. 亦云正受. 爲

正定不亂能受諸法憶持簡擇. 故名正受. 亦

經數:一七三九

經名:新華嚴經論卷第十三

頁數:八○○

上      欄

云等持. 爲正定能發生正慧等持諸法. 是故

名之等持也. 爲普賢爲佛紹法界大智之家

諸佛萬行遍周之長子. 以答前所問三十七

問中云何一切菩薩行海出離海神通海波羅

蜜海世界海等故須入定. 善簡衆法答前所

問令衆達解. 故須入定. 然普賢菩薩□無定

亂. 以示法則故須如是. 又以初擧果勸修中

以入定爲法則後十定品中明十地道滿起諸

想念方眞

二釋品來意者. 明普賢菩薩常在三昧淨亂

總眞.  然敎化衆生故. 成法則故. 答所問疑故.

爲善簡擇諸三昧出入同異相故. 爲善簡擇

衆生業海果報佛行業海果報. 故須入定. 從

定起已說世界成就品業藏世界品毘盧遮那

品. 答前所問故此品須來明初入法須加

定業以顯眞門. 後十定品中明十地眞智已

終. 智隨一切衆生想念. 應根接物. 方是修

道者. 應如是知

三隨文釋義者. 於此一品經文中. 義分爲二.

一科其經意. 二釋三昧名

一科其經意者. 其此一段經其意有十一. 一

從爾時普賢菩薩已下一行半經. 明承佛威

神入定. 二此三昧已下八行半經. 擧三昧名

及歎三昧之德. 三如此世界已下可七行經.

明都擧普賢入定此界如是十方總然. 四爾

時一一普賢菩薩已下有十二行半經. 明普

賢入定諸佛現前佛力所加佛言[&FFFF]#歎普賢之

德. 五爾時十方一切諸佛已下有七行經. 明

諸佛與普賢十種智. 六如此世界中已下可

中      欄

二行經. 明都擧十方世界中普賢一切諸佛

一時同與其智. 法如是故. 七是時已下可六

行經. 明諸佛以手加持摩普賢頂. 八如是一

切世界海已下可兩行經. 都擧十方世界同

然. 九爾時普賢菩薩已下九行半經. 明普賢

從三昧起幷陳三昧之名. 十普賢菩薩從如

是三昧門起時已下十二行半經. 明大衆獲

益幷都結與十方同然. 十一爾時十方一切

世界海已下至偈頌以來有十二行半經. 明

佛力三昧力其地微動及興供末後諸佛毛孔

光明說頌歎普賢之德. 問曰. 何故前世主妙

嚴品末. 其地六種十八相大動. 此品何故其

地微動. 答曰. 前明如來始成正覺大衆賀佛

及自皆得佛果之益. 其益廣大. 明位極行終.

以此其地大動. 此品答世主所問之疑. 爲成

初信故. 其地微動. 於中菩薩示有疑問. 寄同

得益. 皆是成其凡夫始信之時. 是故名爲擧

果勸修生信分. 仍是信他佛及菩薩得. 然未

是信自心得也. 第二會中金色世界不動智

佛已去. 方明信自心得亦然也. 至第十二卷

中諸世間主. 更作二十八問. 方明信自心是

佛不動智等. 至文方明. 此經直至法界品覺

城東已來. 菩薩及一切大衆. 皆是寄法同迷

示行修證. 唯覺城人間五百童子童女優婆

塞優婆夷. 各具五百. 一萬諸龍寄位是凡. 表

其凡夫有得入者故. 若無實得者佛敎豈有.

虛行者哉. 聖者立樣令凡夫實得. 終不虛施. 應

如是知. 不自欺□. 若有人言. 此經非是凡夫

境界. 是菩薩所行. 是人當知. 滅佛知見. 破

下      欄

滅正法. 令其正敎世不流通. 令其世間正見

不生. 斷滅佛種. 諸有智者. 不應如是不勸修

行. 設行不得不失善種. 猶成來世積習勝緣

故. 於此佛毛孔光明說頌中已下有兩段頌.

於初二十行頌. 明佛毛孔光明[&FFFF]#普賢德. 如

文具明. 毛孔是萬行光. 還歎普賢萬行. 二爾

時一切諸菩薩已下有二十行頌. 明大衆歎

普賢幷請說. 後三品之法. 亦如文具明

新華嚴經論卷第十二

新華嚴經論卷第十三

長者李通玄撰

第二釋三昧之名者. 於此三昧名之中. 義分

爲三. 一釋三昧名. 二釋三昧體用. 三歎三昧

之德

一釋三昧之名者. 名毘盧遮那如來藏身. 毘

盧云光明. 遮那云種種. 如來是法性之體. 藏

身是含容衆法. 智是明. 以理智種種敎行之

光. 照燭衆生之器隨根與益. 如經歎德中具

明

二釋三昧之體用者. 此三昧體者. 以法界根

本智爲體. 以差別智爲大用. 又以法界根本

智爲體. 隨衆生智爲用. 又以入三昧爲體.

出定爲用. 又以無出無入爲體. 又入出俱爲

用. 又以入出俱爲體. 以義准之可見. 大要言

之. 且以爲化衆生法則之中以入定明體. 後